අනුභව කළ හැකි අන්දමට සුදුසු ආහාර ලබාදීමයිරැඳවියන්ගේ මෙම ඉල්ලීම් ලබාදීමට සූදානම් කරන බවට දැන්වීමට ප්‍රධාන ජේලර් ඇතුළු නිලධාරීන් පියවර ගත්තද පිරිස හූ හඬ නඟමින් ගඩොල්, ගල් කැබලි, නිලධාරීන් දෙසට විසි කරමින් ගේට්ටුව දෙසට පැමිණ ඇති බව කමිටුව අනාවරණ කර ගෙන තිබෙනවා.මෙම තත්ත්වය හමුවේ පසුපසට ගිය නිලධාරීන් බන්ධනාගාරයේ ආරක්ෂාව තර කිරීමට සහ අමතර ආරක්ෂාව සදහා විපක්ෂ කාර්ය බලකාය පොලිසිය හා ගිනි නිවීමේ හමුදාවද කැඳවා තිබෙනවා.රැඳවියන් බිය ගැන්වීම සඳහා කඳුළු ගෑස් සහ අහසට වෙඩි තබා රබර් බුලට්වලින් සහ පසුව ජීව උණ්ඩ භාවිත කර කලහකාරී තත්ත්වය මර්දනය කිරීමට වෙඩි තැබීමක් සිදුකර තිබෙනවා.පළමු අවස්ථාවේදී එක් රැඳවියෙකුගේ උරහිසට වෙඩි වැදී තුවාල වී ඇති අතර පිරිස දෙපසට විසිර ගොස් ඇති බව කමිටුව අනාවරණය කරගත් සාක්ෂිවල සදහන්.එදින රාත්‍රී 7ත් 9ත් අතර බන්ධනාගාර රෝහලේ තිබූ ඩල්සි ෆාම් නම් බෙහෙතක් සහ තවත් විවිධ පෙතිවර්ග රැඳවියන් අතර බෙදා ගනිමින් රිසි සේ පානය කළ ඔවුන් කලහකාරී ලෙස හැසිරී ඇති අතර බොසා නැමති අනවර්ථ නාමයෙන් හඳුන්වන තැනැත්තා සහ ලහිරු නැමැත්තෙකුගේ කණ්ඩායම් මෙම ගැටුමට මැදිව තිබෙනවා.මෙහිදී පිරිසකට කැපුම්, තැලු‍ම් තුවාල සිදුව ඇති අතර වරින්වර බන්ධනාගාර නිලධාරීන් විසින් වෙඩි තැබීමද සිදුකර ඇති නමුත් පිටතින් කැඳවන ආරක්ෂක අංශ වෙඩි තැබීමක් සිදුකර නොමැති බවයි කමිටුව අතුරු වාර්තාවේ දැක්වෙන්නේ.මහර බන්ධනාගාරයේ ඇති වූ සිද්ධිය සම්බන්ධයෙන් ස්ථානීය පරීක්ෂණයක් සිදුකිරීම සදහා රජයේ ප්‍රධාන තක්සේරු නිලධාරියා අද එම පරිශ්‍රයට පැමිණියා.මහර බන්ධනාගාර සිද්ධියෙන් මිය ගිය 11 දෙනාගේ සිරුරු අතරින් දෙකක්  විද්වත් කමිටුව යටතේ පශ්චාත් මරණ පරීක්ෂණ සිදුකිරීම සදහා රාගම රෝහලේ සිට අද අයි.ඩී.එච්. රෝහල වෙත රැගෙන යනු ලැබුවා.